EL
L 135/96
ix)
Επίσημη Εφημερίδα της Ευρωπαϊκής Ένωσης
23.5.2023
γνωστικό αντικείμενο 9L “ΑΕΡΟΣΤΑΤΑ — ΑΕΡΟΣΤΑΤΑ ΘΕΡΜΟΥ ΑΕΡΑ”: 36 ερωτήσεις.
Επιτρεπόμενος χρόνος: 45 λεπτά·
x)
γνωστικό αντικείμενο 10L “ΑΕΡΟΣΤΑΤΑ — ΑΕΡΟΣΤΑΤΑ ΑΕΡΙΟΥ (ΕΛΕΥΘΕΡΑ/ΠΡΟΣΔΕΔΕΜΕΝΑ)”: 44 ερωτήσεις.
Επιτρεπόμενος χρόνος: 55 λεπτά·
xi)
γνωστικό αντικείμενο 11L “ΑΕΡΟΠΛΟΙΑ — ΑΕΡΟΠΛΟΙΑ ΘΕΡΜΟΥ ΑΕΡΑ/ΑΕΡΙΟΥ”: 40 ερωτήσεις.
Επιτρεπόμενος χρόνος: 50 λεπτά·
xii) Γνωστικό αντικείμενο 12L “ΡΑΔΙΟΕΠΙΚΟΙΝΩΝΙΑ/ΠΟΜΠΟΙ ΕΝΤΟΠΙΣΜΟΥ ΕΚΤΑΚΤΗΣ ΑΝΑΓΚΗΣ (ELT)/ ΑΝΑΜΕΤΑΔΟΤΗΣ/ΟΡΓΑΝΑ”: 20 ερωτήσεις.
Επιτρεπόμενος χρόνος: 25 λεπτά.»· 26. προστίθεται το ακόλουθο προσάρτημα IX: «Προσάρτημα IX
Μέθοδος αξιολόγησης για την εκπαίδευση με πολυμέσα (MBT) 1.
Σκοπός του παρόντος προσαρτήματος είναι ο καθορισμός των απαιτήσεων για την αξιολόγηση και την έγκριση από αρμόδια αρχή κάθε εκπαιδευτικής σειράς που περιλαμβάνει εκπαίδευση με πολυμέσα (στο εξής: MBT) σύμφωνα με την 66.B.135.
Το παρόν προσάρτημα μπορεί να χρησιμοποιηθεί για την αξιολόγηση άλλων εκπαιδευτικών σειρών, εάν η αρμόδια αρχή αποφασίσει ότι η μέθοδος αξιολόγησης που καθορίζεται στο παρόν προσάρτημα είναι κατάλληλη για τις εν λόγω άλλες εκπαιδευτικές σειρές.
Η αξιολόγηση διενεργείται από την αρμόδια αρχή με βάση όλα τα κριτήρια που καθορίζονται στον πίνακα (Α), ομαδοποιημένα σε τέσσερις κατηγορίες από α) έως δ).
Η αρμόδια αρχή προσδιορίζει σαφώς στον πίνακα το υπό αξιολόγηση προϊόν εκπαίδευσης με πολυμέσα, καθώς και την αρχική έκδοση και τις επικαιροποιήσεις αυτής.
2.
Η αρμόδια αρχή που διενεργεί την αξιολόγηση θέτει εαυτόν στη θέση του εκπαιδευόμενου ή του τελικού χρήστη και αξιολογεί κάθε κριτήριο που περιλαμβάνεται στον πίνακα (Α) μεμονωμένα με βάση κλίμακα βαθμολόγησης από 1 έως 5, ως εξής: 1: Μη αποδεκτό.
Δεν πληροί τα απαιτούμενα κριτήρια.
2: Εν μέρει αποδεκτό, αλλά απαιτείται βελτίωση για την εκπλήρωση των απαιτούμενων κριτηρίων.
3: Αποδεκτό.
Πληροί τα απαιτούμενα κριτήρια.
4: Καλό.
Πληροί τα απαιτούμενα κριτήρια με βελτιώσεις.
5: Άριστο.
Υπερβαίνει τα απαιτούμενα κριτήρια.
3.
Εάν ένα ή περισσότερα από τα κριτήρια βαθμολογηθούν κάτω από 3, η αρμόδια αρχή ζητεί εναλλακτική μαθησιακή διαδικασία προκειμένου να βελτιωθεί η καταλληλότητα του προϊόντος σε αποδεκτό επίπεδο.
4.
Μόλις η αρμόδια αρχή αξιολογήσει καθένα από τα επιμέρους κριτήρια που απαριθμούνται στον πίνακα (Α), χρησιμοποιεί την ακόλουθη συνδυασμένη κλίμακα βαθμολόγησης για να προσδιορίσει το συνολικό επίπεδο καταλληλότητας για κάθε μαθησιακό πόρο MBT: — 100–80: Άριστος μαθησιακός πόρος.
Προσφέρει διάφορες λειτουργίες και πληροί τα απαιτούμενα κριτήρια καταλληλότητας. — 79–60: Ο μαθησιακός πόρος πληροί τα απαιτούμενα κριτήρια καταλληλότητας. — 59–40: Ο μαθησιακός πόρος δεν εξασφαλίζει μια επαρκώς αξιόλογη εκπαιδευτική χρήση.
Μπορεί να χρησιμοποιηθεί μόνο για “άτυπη” εκπαίδευση. — 39–20: Ο μαθησιακός πόρος είναι κάτω του μέσου όρου.
Δεν πληροί περισσότερα του ενός από τα απαιτούμενα κριτήρια καταλληλότητας.
Πριν από την έγκριση του προϊόντος, η αρμόδια αρχή ελέγχει ότι η τελική βαθμολογία της εκπαίδευσης με πολυμέσα είναι ίση ή μεγαλύτερη από 60 και ότι δεν υπάρχει κανένα επιμέρους κριτήριο που να έχει βαθμολογηθεί κάτω από 3.